Rikunarita-ORG/Wikinium huggingface dataset:
# soweli Primates

soweli jan li lon palisa kasi.
**soweli *Primates anu **soweli Pimate** anu **soweli pi sama jan** li nimi pi kulupu soweli. ona li lukin sama mute jan. ona mute li lon palisa kasi. taso, ona lili li lon ma. mute la ona li jo e lawa wawa.

## lukin

soweli *Primates* li lukin mute sama jan tan ni: jan en soweli *Primates* li kama tan soweli sama. ona li jo e luka tu, e noka tu. ona li ken jo e linja monsi. taso, soweli mute lon kulupu ni li jo ala e linja monsi.

## ken

ona li ken kama jo kepeken luka e ijo mute, li ken kepeken ilo. ona li moku e kasi. taso, ona lili li moku e sike waso, e pipi, e akesi lili.